OpenLLM-France/wikimedia huggingface dataset:
# Districte de Wasseramt

El districte de Wasseramt és un dels deu districtes del cantó de Solothurn (Suïssa). Té una població de 48109 habitants (cens de 2007) i una superfície de 76.62 km². Està format per 21 municipis i el cap del districte és Kriegstetten.

## Municipis

* CH-4556 Aeschi
* CH-4562 Biberist
* CH-4556 Bolken
* CH-4543 Deitingen
* CH-4552 Derendingen
* CH-4554 Etziken
* CH-4563 Gerlafingen
* CH-4566 Halten
* CH-4558 Heinrichswil-Winistorf
* CH-4558 Hersiwil
* CH-4557 Horriwil
* CH-4554 Hüniken
* CH-4566 Kriegstetten
* CH-4573 Lohn-Ammannsegg
* CH-4542 Luterbach
* CH-4564 Obergerlafingen
* CH-4566 Oekingen
* CH-4565 Recherswil
* CH-4556 Steinhof
* CH-4553 Subingen
* CH-4528 Zuchwil

## Vegeu també

* Districtes del Cantó de Solothurn
# Grimpa-soques unicolor

Hylexetastes uniformis és una espècie d'ocell de la família dels furnàrids (Furnariidae) que habita la selva humida del Brasil amazònic central i zona limítrofa del nord-est de Bolívia.
De vegades considerada una subespècie de Hylexetastes perrotii.
# Haut

Haut fou un diari luxemburguès publicat entre el 2 de febrer de 1981 i el 1983 en les llengües francesa i alemanya.

## Referències

* ↑ Dësen Artikel baséiert op: Romain Hilgert (2004): Zeitungen in Luxemburg.
Viccionari
# (304) Olga

Olga (designació de planeta menor:304 Olga) és un gran asteroide del cinturó principal. Està classificat com un asteroide de tipus C i probablement està compost de material carbonós.
Va ser descobert per Johann Palisa el 14 de febrer de 1891 a Viena.
304 Olga ha estat identificada com un dels tres asteroides que probablement siguin el cos pare de les condrites juntament amb 449 Hamburga i 335 Roberta. Es coneixia que els tres asteroides tenien poc albedo (no reflectien tanta llum) i estaven a prop de "produir ressonàncies de meteorits". Les cronrites són el tipus de meteorit més comú que es troba a la Terra, ja que representa més del 80% de tots els meteors. Es diuen així per les minúscules partícules de silicat esfèriques que es troben al seu interior (aquestes partícules s'anomenen condrules).
* Diagrama d'òrbita

## Referències

* 1 2 3 4 5 6 7 8 «JPL Small-Body Database». [Consulta: 18 octubre 2023].
* 1 2 3 4 5 6 7 8 9 «JPL Small-Body Database». [Consulta: 24 gener 2024].
* ↑ Lunar and planetary science: abstracts of papers submitted to the ... Lunar and Planetary Science Conference. Lunar and Planetary Institute, 1996.
* ↑ «ASU - Chondrites». Arxivat de l'original el 2019-06-22. [Consulta: 8 novembre 2020].

## Enllaços externs

* (304) Olga at AstDyS-2, Asteroids—Dynamic Site
** Ephemeris · Observation prediction · Orbital info · Proper elements · Observational info
* (304) Olga a la JPL Small-Body Database
** Aproximació · Descobriment · Efemèrides · Diagrama orbital · Elements orbitals · Paràmetres físics
# Perdiu de Dàuria

La perdiu de Dàuria (Perdix dauurica) és una espècie d'ocell de la família dels fasiànids (Phasianidae) que habita estepes i terres de conreu de l'Àsia central, des del sud de Rússia, Kirguizstan i Kazakhstan, fins a Mongòlia i el nord de la Xina.
# Districte de Nyabihu

El districte de Nyabihu és un akarere (districte) de la província de l'Oest, a Ruanda. La seva capital és Mukamira.

## Sectors

El districte de Nyabihu està dividit en 12 sectors (imirenge): Bigogwe, Jenda, Jomba, Kabatwa, Karago, Kintobo, Mukamira, Muringa, Rambura, Rugera, Rurembo i Shyira.

## Referències

* Districtes de Ruanda a statoids
* Inzego.doc Arxivat 2018-05-17 a Wayback Machine. — Province, District and Sector information from MINALOC, the Rwanda ministry of local government.
* web del districte de Nyabihu
# Deliranta Rococó

Deliranta Rococó va ser una sèrie d'historietes creada per Martz Schmidt per a les revistes "Mortadelo" i "Súper Mortadelo" d'Editorial Bruguera en 1979. Va comptar amb guions de José Luis Ballestín, Jaume Ribera, Aurelio Soto o Montserrat Vives.

## Trajectòria editorial

A part de a "Mortadelo" i "Súper Mortadelo", Deliranta Rococó es va publicar en altres revistes de l'editorial, com "Bruguelandia", "Pulgarcito", "Mortadelo Especial" i "Súper Carpanta".
Edicions B va publicar algun àlbum recopilatori de la sèrie a finals dels vuitanta com a part de la colección Olé!.

## Valoració

Per al crític Antoni Guiral, Deliranta Rococó es vincula argumentalment amb altres sèries de la primera etapa de l'escola Bruguera, donada la seva representació de les classes socials, destacant a més per l'expressivitat gràfica de Martz Schmidt.

## Historietes llargues

La majoria de les historietes de Deliranta Rococó eren curtes de 2 o 4 pàgines, no obstant això es van realitzar les següents aventures llargues del personatges:
* Sansona Superwoman: iniciada en l'última etapa del Mortadelo setmanal (des del nº 184) i finalitzada a Zipi i Zape Extra.
* La pasanta y Olimpín: publicada a Súper Zipi i Zape, a partir del nº 103.
* Maga Pitorrisa: publicada en Súper Zipi i Zape 132-143.
* La cumbre del Trueno: publicada a Zipi i Zape Extra, 46-54.
* La Tolomea: Publicada a Zipi i Zape Extra, 55-61 (va quedar inconclusa per la cancel·lació de la revista).

## Referències

* 1 2 3 Guiral, Antoni. Los tebeos de nuestra infancia: La Escuela Bruguera (1964-1986). Colección Magnum nº 7 (en castellà). Barcelona: Ediciones El Jueves, S. A., 11/2007, p. 285. ISBN 978-84-9741-589-7.

## Bibliografia

* GUIRAL, Antoni. Los tebeos de nuestra infancia: La Escuela Bruguera (1964-1986). Colección Magnum nº 7. Barcelona: Ediciones El Jueves, S. A., 11/2007. Depósito Legal: B-50353-2007. ISBN 978-84-9741-589-7.
* REGUEIRA, Tino. Guía visual de la Editorial Bruguera (1940-1988). Barcelona: Ediciones Glénat S. L., 2005. Depósito Legal: B-2551-05. ISBN 84-8449-664-3.
# Bocos de Duero

Bocos de Duero és un municipi de la província de Valladolid a la comunitat autònoma espanyola de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 103 | 84 | 77 | 74 |
# Grimsby

«Grimsby» té aquests significats:
* Grimsby (Lincolnshire), ciutat de Lincolnshire, Anglaterra
* Grimsby (Illinois), municipi dels Estats Units
* Grimsby (Ontario), municipi d'Ontario, Canadà
* Little Grimsby, poble prop de Louth, Lincolnshire, Anglaterra
* New Grimsby i Old Grimsby, pobles de l'illa de Tresco
* Grimsby (pel·lícula), pel·lícula del 2016
# Matinée Group

Matinée Group és un grup promotor d'esdeveniments nocturns català. És la principal promotora del sector a Catalunya.
El seu set de DJs està format pels "Matinée All Stars": J.Louis, Iordee, Taito Tikaro, Andre Vicenzzo, G-Martin, Lydia Sanz, Flavio Zarza, Sergio-B, Jordi Lights, Dick Ray, Javier Medina i The Takers.

## Història

La història del grup promotor comença l'any 1997. L'after hour dona nom a Matinée Group, fundat per Manolo Soria. Fa seves les sessions matinals dels dissabtes i atrauen als turistes d'Eivissa i també als incondicionals d'aquesta marca a Catalunya.
Després de diversos anys, el "Matinée World Tour" es consolida com una de les apostes amb més èxit de Matinée Group. A més les festes de Matinée Group a Londres són escollides com el millor esdeveniment del 2006 a la capital anglesa.
Durant el 2008 el "Matinée World Tour" segueix creixent sense parar, i després de consolidar-se com a millor festa a Londres per tercer any consecutiu, segueix creixent i visitant els millors clubs del món. El 2008 també neix el "Circuit Festival", el major esdeveniment per a gais i lesbianes.
Per acabar l'any el "Matinée Winter Festival" dona la benvinguda a l'any nou en una macrofesta al Pavelló Olímpic de Badalona fins al 2010, al Palau Sant Jordi el 2012.

## Referències

* 1 2 3 «Les 14 ans de Matinée au Razzmatazz le 4 décembre» (en francès). Flaix Magazine, 07-11-2011.
* ↑ «Gijón acoge el primer no limit festival» (en castellà). Gijón: La Voz de Asturias, 12-11-2011. [Consulta: 13 novembre 2011].
* ↑ «Història de Matinée Group a tilllate.es». Arxivat de l'original el 2010-09-17. [Consulta: 8 desembre 2010].
* ↑ «IbizaBoy's Village» (en anglès). DJ Magazine.
* ↑ «Matinée World Tour 2011/2012» (en francès). Flaix Magazine, 06-10-2011.
* ↑ «Matinée Winter Festival 2010 official trailer HD» (en castellà). Pueblo y Sociedad Noticias, 26-10-2011. [Consulta: 13 novembre 2011].
* ↑ «Matinée célébrera le nouvel an au Palau Sant Jordi de Barcelone» (en francès). Flaix Magazine, 03-11-2011.

## Enllaços externs

* Web Oficial de Matinée Group
* Web Oficial de Circuit Festival
* Instagram Oficial Matinee Group
# Los Pozuelos de Calatrava

Los Pozuelos de Calatrava és un municipi de la província de Ciudad Real a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 615 | 597 | 550 | 485 |
# Pere Domenèch

Pere Domenèch (Alcúdia S. XV- S.XVI). Fou un reialista mallorquí durant la coneguda Revolta de les Germanies del segle xvi. Domenèch es distingí amb la seva actuació com a reialista en estar a favor de l'emperador Carles V. Lluità contra els agermanats i per aquest motiu, l'emperador el va nomenar capità de llancers i li concedí un títol nobiliari, que encara resta a la família Domenèch d'Alcúdia.

## Referències

* Arxiu històric d'Alcúdia
# Dendropsophus praestans

Dendropsophus praestans és una espècie de granota que viu a Colòmbia.

## Referències

* Castro, F. & Lynch, J. 2004. Dendropsophus praestans. Llista Vermella d'Espècies Amenaçades de la UICN 2006. Consulta: 10 de gener de 2008.
# Dendropsophus nanus

Dendropsophus nanus és una espècie de granota que viu a l'Argentina, Bolívia, el Brasil, el Paraguai, Uruguai i, possiblement també, al Perú.

## Referències

* Reichle, S., Aquino, L., Colli, G., Silvano, D., Azevedo-Ramos, C. & Bastos, R. 2004. Dendropsophus nanus. Llista Vermella d'Espècies Amenaçades de la UICN 2006. Consulta: 10 de gener de 2008.
# Berdeniella illiesi

Berdeniella illiesi és una espècie d'insecte dípter pertanyent a la família dels psicòdids. Es troba a Europa, incloent-hi França i Eslovàquia.

## Referències

* ↑ TELA INSECTA - Le réseau de l'entomologie Francophone Arxivat 2016-03-03 a Wayback Machine. (francès)
* ↑ Fauna Europaea Arxivat 2016-03-04 a Wayback Machine. (anglès)
* ↑ PESI (anglès)
# Gondioc

Gondioc (també Gundioc, Gundowech o Condioc; mort 473?) fou un rei dels burgundis, successor del seu pare Gondicari al que va estar associat vers 435-436. Segons Gregori de Tours era de la família del rei got Atanaric.
A la mort del pare va dirigir al seu poble cap a Sabaudia ( Savoia) on es van instal·lar com a federats a la regió de Ginebra entre el 443 i el 447. L'emperador Majorià els va expulsar de la regió de Lió el 458, però després Gundioc fou magister militum sota l'emperador Libi Sever (461-465). Va associar als seus germans Khilperic i Gondió. Hauria mort vers el 463.
Es va casar amb la germana del patrici Ricimer i va tenir quatre fills que l'haurien succeït de manera conjunta: Gundebald, Godegisil, Khilperic II i Gundemar I. Hi ha opinions divergents sobre si aquestos fills van governar associats a Khilperic I de Burgúndia, o aquest va governar sol fins a la seva mort i només a després van governar els fills que van sobreviure a la lluita entre ells.

## Referències

* Gundioc
# Havelange

Havelange (en való Havlondje) és un municipi belga de la Província de Namur a la regió valona. Des de la reforma administrativa que vigeix des de l'1 de gener del 1977 annexà els municipis Barvaux-Condroz, Flostoy, Jeneffe, Maffe, Méan, Miécret, Porcheresse i Verlée. L'1 de gener del 2024 tenia 5.430 habitants.

## Referències

* ↑ «BEVOLKINGSCIJFERS PER PROVINCIE EN PER GEMEENTE OP 1 JANUARI 2024 / CHIFFRES DE LA POPULATION PAR PROVINCE ET PAR COMMUNE, A LA DATE DU 1er JANVIER 2024» (en francès i neerlandès). Ministeri d'Interior de Bèlgica, 27-01-2024. [Consulta: 22 setembre 2024].
* ↑ «A la découverte des villages de Havelange» (en francès). Bibliomania. [Consulta: 22 setembre 2024].
# Meridianville

Meridianville és una concentració de població designada pel cens dels Estats Units a l'estat d'Alabama. Segons el cens del 2000 tenia 4.117 habitants.

## Demografia

Segons el cens del 2000, Meridianville tenia 4.117 habitants, 1.492 habitatges, i 1.250 famílies. La densitat de població era de 101,6 habitants/km².
Dels 1.492 habitatges en un 40,5% hi vivien nens de menys de 18 anys, en un 72,8% hi vivien parelles casades, en un 8,8% dones solteres, i en un 16,2% no eren unitats familiars. En el 14,7% dels habitatges hi vivien persones soles el 4,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,76 i el nombre mitjà de persones que vivien en cada família era de 3,05.
Per edats la població es repartia de la següent manera: un 27,5% tenia menys de 18 anys, un 6,3% entre 18 i 24, un 31,4% entre 25 i 44, un 25,1% de 45 a 60 i un 9,6% 65 anys o més.
L'edat mediana era de 38 anys. Per cada 100 dones hi havia 97,7 homes. Per cada 100 dones de 18 o més anys hi havia 96,1 homes.
La renda mediana per habitatge era de 54.766 $ i la renda mediana per família de 61.367 $. Els homes tenien una renda mediana de 42.274 $ mentre que les dones 29.241 $. La renda per capita de la població era de 23.626 $. Aproximadament el 2,9% de les famílies i el 4,2% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Los Plans (Serradell)

Los Plans és una plana de camps de conreu del terme municipal de Conca de Dalt, a l'antic terme de Toralla i Serradell, al Pallars Jussà, en territori que havia estat del poble de Serradell.
Es troba a ponent de Serradell, a la dreta del riu de Serradell i a l'esquerra del seu afluent, el barranc dels Plans. És a migdia de Barba-rossa, al nord-oest del Pla Mià, al sud-oest de Justinyà. Travessa los Plans la Pista del Bosc de Serradell. A l'extrem sud-oest de los Plans, en el coster que puja cap a Roca Palomera, que queda al sud-oest, hi ha la Font dels Plans.

## Enllaços externs

* Institut Cartogràfic de Catalunya; cal fer dos passos d'aproximació
# Pere Llobet i Font

Pere Llobet i Font (Sabadell, ca 1761 - 1825) fou un paraire, alcalde de Sabadell.
Pere Llobet va ser alcalde de Sabadell durant els anys 1805 i 1806 i un dels contribuents principals de la vila.
L'any 1841 Sabadell li dedicà un carrer al centre de la ciutat. El 1897 s'hi edificà l'edifici escolar decorat amb majòliques de Marian Burguès que encara avui es poden contemplar a la cantonada amb el carrer de les Paus. És l'actual Escola Enric Casassas, un edifici creat per l'artquitecte Juli Batllevell.

## Referències

* 1 2 3 Nomenclàtor. «Carrer de Llobet». Ajuntament de Sabadell. [Consulta: 8 juny 2014].
# Dendropsophus novaisi

Dendropsophus novaisi és una espècie de granota que viu al Brasil.
Està amenaçada d'extinció per la pèrdua del seu hàbitat natural.

## Referències

* Peixoto, O.L. & Pimenta, B. 2004. Dendropsophus novaisi. Llista Vermella d'Espècies Amenaçades de la UICN 2006. Consulta: 10 de gener de 2008.
# Dolo (Venècia)

Dolo és un municipi italià, dins de la ciutat metropolitana de Venècia. L'any 2007 tenia 14.941 habitants. Limita amb els municipis de Campagna Lupia, Camponogara, Fiesso d'Artico, Fossò, Mira, Pianiga i Stra.

## Administració

Llista d'alcaldes :
| Període | Identitat | Partit |
| 2007- | Antonio Gaspari | Centreesquerra |

## Monuments

* San Rocco - façana
* San Rocco - dins
* San Rocco – òrgan
* San Rocco – El sostre central.
* Fa de vaixells ("Squero") del segle xvi.
* Rescloses i molins d'aigua.
# Gottlieb Wilhelm Bischoff

Gottlieb Wilhelm T.G. Bischoff (* Bad Dürkheim, 21 de maig de 1797 - Heidelberg, 11 de setembre de 1854) va ser un botànic alemany.
Bischoff estudià botànica a Kaiserslautern sota la direcció de Wilhelm D.J. Koch, l'autor de la clàssica «Flora Deutschlands». El 1819 estudià a Múnic i el 1821 es traslladà a Erlangen. El 1824 va ser mestre a Heidelberg i el 1839 director del Jardí botànic.
Georg Engelmann va ser alumne seu. Bischoff s'especialitzà en la sistemàtica i reproducció de les criptògames.

## Obra

* Handbuch der botanischen Terminologie und Systemkunde (1830 a 1844)
* Lehrbuch der allgemeinen Botanik (1834-1840)
* Wörterbuch der beschreibenden Botanik (1839)
* Medizinisch-pharmazeutische Botanik (1843)
* Die Botanik in ihren Grundrissen und nach ihrer historischen Entwicklung (1848)
* Beiträge zur Flora Deutschlands und der Schweiz (1851)

## Fonts

* Engler, A. Bischoff, Gottlieb Wilhelm Arxivat 2018-04-29 a Wayback Machine.. En: Allgemeine Deutsche Biographie (ADB). Tomo 2, Duncker & Humblot, Leipzig 1875, p. 673 f.

## Enllaços externs

* «Detall de l'autor» (HTML) (en anglès). Índex Internacional de Noms de Plantes. International Organization for Plant Information (IOPI).
* ↑ Es poden consultar els tàxons descrits per aquest autor a International Plant Names Index (anglès)
# (2608) Seneca

(2608) Seneca és un asteroide que pertany al grup d'asteroides Amor i que fou descobert per Hans-Emil Schuster el 17 de febrer de 1978 des de l'Observatori de la Silla, Xile.

## Designació i nom

Seneca va ser designat al principi com 1978 DA. Més tard va rebre per nom Seneca en honor del polític i escriptor romà Sèneca (4 aC–65).

## Característiques orbitals

Seneca està situat a una distància mitjana del Sol de 2,517 ua, podent acostar-s'hi fins a 1,079 ua i allunyar-se'n fins a 3,954 ua. La seva inclinació orbital és 14,68 graus i l'excentricitat 0,571. Empra 1458 dies a completar una òrbita al voltant del Sol.
Seneca és un asteroide proper a la Terra.

## Característiques físiques

La magnitud absoluta de Seneca és 17,52. Té un diàmetre de 0,9 km i un període de rotació de 8 hores. Té una albedo estimada de 0,21. Seneca està assignat al tipus espectral S de la classificació Tholen.

## Vegeu també

* Cos menor del sistema solar

## Referències

* 1 2 3 4 5 6 7 8 9 10 11 12 13 14 15 «JPL Small-Body Database». [Consulta: 2 novembre 2023].
* ↑ Afirmat a: Minor Planet Center Database.
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=2608.
* ↑ Springer. Dictionary of Minor Planet Names (en anglès). 5a edició, 2003. ISBN 3-540-00238-3.
* ↑ «(2608) Seneca» (en anglès). Jet Propulsion Laboratory.

## Enllaços externs

* «(2608) Seneca» (en anglès). Minor Planet Center.
# Luis Alfonso Sota Yoldi

Luis Alfonso Sota Yoldi (Pamplona, 11 de gener de 1982) és un futbolista navarrès, que ocupa la posició de migcampista.
Es va formar a les categories inferiors del CA Osasuna. Entre 2001 i 2005 va actuar al primer filial osasunista, el Promesas. Hi debuta a primera divisió amb l'esquadra navarrès a la campanya 04/05, jugant-hi un encontre.

## Enllaços externs

* Fitxa del jugador
# Assalt de la diligència

Assalt de la diligència és un quadre de Francisco de Goya on es representa com un grup de lladres assalten una caravana: a l'esquerra un home apunta amb la seva escopeta a un altre, que jeu estirat i pel que sembla mort. En el centre, la resta del grup desvalisa els viatgers.
Va ser pintat per a la quinta d'esbarjo El Caprici dels Ducs d'Osuna. María Josefa Pimentel, la duquessa, era una dona culta i activa en els cercles il·lustrats madrilenys. Per a l'ornamentació de la finca va sol·licitar a Goya una sèrie de quadres de costums amb característiques semblants a les dels models per a tapissos dels Llocs Reials. Els quadres van ser lliurats a la família d'Osuna el 1787.

## Anàlisi

Les diferències entre aquests models i els cartrons per a la Reial Fàbrica de Tapissos de santa Bàrbara són importants. La proporció de les figures és més reduïda, amb la qual cosa es destaca el caràcter teatral i rococó del paisatge. S'aprecia la introducció d'escenes de violència o desgràcia.
Però la disposició de les figures, la composició i el cromatisme, mitiguen la violència del tema. Dominen els tons pastissos, blaus i verdosos del paisatge rococó, que contrasta paradoxalment amb la gravetat de l'esdeveniment cruent, que de tota manera queda marginat en quedar el cadàver en l'angle inferior esquerre, mentre l'escena principal es dedica a mostrar el grup de lladres inspeccionant el botí. A més, les figures ocupen tan sols el terç inferior del quadre, dedicant-se els dos terços restants a l'esmentat paisatge de límpid celatge i frondosa vegetació, gairebé de locus amoenus.
Uns anys més tard Goya tornaria a tractar el mateix tema, en forma de variació sobre el mateix, amb Assalt de lladres (1793/1794).

## Referències

* BOZAL, Valeriano, Francisco Goya, vida y obra, Madrid, Tf, 2005, 2 vols. (Aficiones, 5-6). ISBN 978-84-96209-39-8.
* D'ORS FÜHRER, Carlos, y MORALES MARÍN, Carlos, Los genios de la pintura: Francisco de Goya, Madrid, Sarpe, 1990. ISBN 8472915433.
* GLENDINNING, Nigel, Francisco de Goya, Madrid, Cuadernos de Historia 16, 1993 (El arte y sus creadores, 30). D.L. 34276-1993.
# Dolný Lopašov

Dolný Lopašov és un poble i municipi d'Eslovàquia que es troba a la regió de Trnava, a l'oest del país. La primera menció escrita de la vila es remunta al 1394.

## Referències

* ↑ «Trnavský kraj (Slovakia): Districts, Towns and Municipalities - Population Statistics, Charts and Map». [Consulta: 26 gener 2022].
* ↑ «História obce - Oficiálna stránka obce Dolný Lopašov». [Consulta: 26 gener 2022].
# Dolný Štál

Dolný Štál és un poble i municipi d'Eslovàquia que es troba a la regió de Trnava, a l'oest del país.

## Història

La primera menció escrita de la vila es remunta al 1254.
# Bogna Koreng

Bogna Koreng (Bautzen, 1965) és una presentadora de televisió alemanya d'origen sòrab.
Bogna Koreng cresqué en un ambient bilingüe a la ciutat alemanya de Radibor (Radwor en sòrab), al nord de la ciutat de Bautzen (Budyšin en sòrab) Els seus pares li parlaven Alt sòrab però el seu entorn lingüístic era alemany. Després després del seu Abitur a Leipzig va estudiar germanística i va treballar com a professora i mestre de cor al Sorbisches Gymnasium (l'únic institut en alt sòrab) a Bautzen durant dos. Després del Wende el 1992, va començar a treballar com a periodista independent a Sorbischer Rundfunk, un programa de ràdio en sòrab. Des del 2001, és la presentadora del programa de televisió de l'alt sòrab Wuhladko. A més, és cap de l'estudi Mitteldeutscher RundfunkPlantilla:'s a Bautzen des de 2003.
L'any 2003 rebé el tercer premi del Festival Internacional de Televisió i Ràdio de Minories Nacionals, en el qual hi participen més de 60 minories ètniques d'Europa. Bogna Koreng obtingué el premi a l'entrega celebrada a la ciutat ucraïnesa d'Ujgorod.
Bogna Koreng viu amb la seva família a Panschwitz-Kuckau. Durant el període electoral del 2015 al 2019, va ser membre de la junta de la Fundació per al Poble Sòrab (Stiftung für das Sorbian Volk).

## Referències

* ↑ «Die sorbische Journalistin Bogna Koreng über Mehrsprachigkeit». Language Diversity. [Consulta: 17 juliol 2019].
* ↑ «Bogna Koreng». Deutsch-polnische Medientage. [Consulta: 17 juliol 2019].
* 1 2 3 «Mitarbeiter: Bogna Koreng». Mitteldeutscher Rundfunk. [Consulta: 17 juliol 2019].
# Grégoire Ahongbonon

Grégoire Ahongbonon (Benín, 1953) és el fundador del Association Saint Camille de Léllis el 1991 dedicada a l'atenció de malalts mentals d'Àfrica. Actualment la seva activitat es desenvolupa en diferents centres a Benín, Costa d'Ivori i Togo.
Ahongbonon va néixer a Benín i va immigrar a Costa d'Ivori. La seva professió anterior fou mecànic. Va guanyar el premi d'africà de l'any 2015 atorgat pel Daily Trust de Nigèria, el qual va incloure un premi de 50,000$.
El 15 d'octubre de 2020, va rebre el premi Dr. Guislain, que atorga la Fundació Jannssens anualment, com a reconeixement a la tasca per trencar l'estigma de les malalties mentals.

## Referències

* ↑ «Humble beginnings: Grégoire Ahongbonon and the St Camille Association». WHO, 2005 [Consulta: 17 febrer 2016].
* ↑ «Gregoire Ahongbonon: Freeing people chained for being ill». BBC, 17-02-2016 [Consulta: 17 febrer 2016].
* ↑ http://allafrica.com/stories/201601182439.html
* ↑ http://www.ghananewsagency.org/social/gregoire-ahongbonon-of-benin-wins-african-of-the-year-award-2015-97381

## https://brothersofcharity.org/gregoire-ahongbonon-gagne-le-prix-dr-guislain-2020/?lang=fr

* Reportatge a TV3
* Entrevista a La Vanguardia